open-index/open-wikipedia-markdown huggingface dataset:
Haraldsplass Serio Ung

**Haraldsplass Serio Ung** er fra 1. januar 2023 et barnevernstiltak med avdelinger i Bergen, Agder og i Rogaland. Haraldsplass Serio Ung overtok virksomheten til **Haraldsplass Barnevern**, hvis første avdeling ble startet opp på Garnes i Bergen i 1987. 

Dagens avdelinger i Bergensområdet ligger i Arna bydel, på Askøy og i Bjørnafjorden kommune. I Agder er det avdelinger i Kristiansand, Mandal og Valle. Avdelingene i Rogaland er lokalisert i Hognestad og på Eikeland. Hovedkontoret er lokalisert på Haraldsplass i Bergen. 

Haraldsplass Serio Ung er en ideell organisasjon og eies av Stiftelsen Diakonova Haraldsplass som blant annet også eier virksomheter innenfor områdene sykehus, psykiatri, høyskole og sykehjem. Haraldsplass Diakonale sykehus er den største virksomheten. Haraldsplass Serio Ung har avtaler om å levere ulike tjenester innen barnevern til stat og kommuner.

Blant tjenestetilbudet er institusjonsplasser, avlastning, botrening, ettervern og oppfølging i hjemmet. Målgruppen er barn og unge i alderen 13–18 (22) år som trenger bistand fra det offentlige enten for å få endret omsorgssituasjon og/eller å få behandling for atferdsproblemer. Haraldsplass Serio Ung har ca 180 ansatte som ivaretar oppgavene, hvor en overvekt av de ansatte har faglig bakgrunn som barnevernpedagoger, sosionomer og vernepleiere.

## Historikk
Barnevernsenteret startet opp som Garnestangen Ungdomshjem i 1987.

## Referanser


## Eksterne lenker
* 
*
Lysbord

**Lysbord** eller **lysbrett** er et arbeidsbord med en glassplate av frostet glass med kraftig bakgrunnsbelysning.
Hensikten er å bedre se detaljer i en mørk tegning eller et mørkt foto, eller å duplisere en tegning eller detaljer i den ved å legge en tegnefolie eller kalkerpapir over originaltegningen.

Lysbordet er konstruert som en kasse med en glassplate øverst. Under glassplaten er det montert en rekke lysstoffrør parallelt, for å oppnå en jevn belysning av hele glassflaten.

## Se også
* Lystelt
St. Nikolausbreen

**St. Nikolausbreen** er en 1,5 km lang og inntil 1 km bred, totalt 1 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten, hengende sidebre i St. Nikolausfjellet, som renner bratt nedover til Sørkappfonna. Den er blant de allern sørligste på Spitsbergen, og er en innlandsbre uten noen utløper til havog uten morene. 

 

Regnet fra nord og med klokken har den berøring med de større breene Belopolskijbreen i nordvest, Sørkappfonna i nordøst, og Mathiasbreen i sørøst.

Breen har sitt navn etter St. Nikolaus, skytshelgen for sjøfarende.

## Referanser
Toppbreen

:*Må ikke forveksles med den lille, 500 meter lange Toppbreen i fjellsida av [[Liljevalchfjellet]], 3 km vest for [[Sveagruva]].*
**Toppbreen** er en 1,5 km lang og 2 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten, hengende sidebre som graver seg ned i østveggen av Keilhaufjellet, og som munner ut i Sørkappfonna fra sør mot nord. Den møter nabobreen Keilhaubreen i nordøst, og sistnevnte renner videre ned i havet med en stor frontmorene. Den er blant de aller sørligste på Spitsbergen, og er en innlandsbre uten noen utløper til hav og med ikke landfast morene. 

Regnet fra nord og med klokken har den berøring med de større breene Sørkappfonna i nordøst, og Keilhaubreen i nordøst, og via et smalt skar også med Mathiasbreen i vest. Sistnevnte er den eneste av to breer på Svalbard som ligger lengre sør enn Toppbreen.

Navnet kommer av at breen ligger helt opp mot toppen på Keilhaufjellet.

## Referanser
Maja Lise Rønneberg

**Maja Lise Rønneberg Rygg** (født 1930) er en norsk tidligere skuespillerinne, lektor og forfatter. I dag arbeider hun med litteratur ved Skøyen eldresenter.

## Familie
Rønneberg ble født 10. juli 1930 som datter av Anton Rønneberg og Ruth Krefting Rønneberg.

## Karriere
Maja Lise Rønneberg debuterte på Riksteatret i 1952. Hun var ansatt som skuespiller ved National i sju år. Fra 1961 var hun ansatt ved Hartvig Nissens skole med fagkretsen fransk, norsk og historie. I 1969 opprettet Hartvig Nissens skole landets første dramalinje med Maja Lise Rønneberg Rygg som starter. Hun arbeidet med drama ved denne skolen til hun gikk av for aldersgrensen i 1995. Som en av fagets pionerer har hun gitt tallrike kurs rundtom i landet, og har skrevet bøker i teaterhistorie og drama. Med Reform 1994 fikk Hartvig Nissens skole ansvaret for drama i studieretningen Musikk, dans og drama. Ved skolens 150-årsjubileum utkom skolens nyere historie skrevet av Maja Lise Rønneberg Rygg. Se også artikkel skrevet av Runo Hellvin i Drama. Nordisk dramapedagogisk tidsrift nr 04/2010.

## Utmerkelser

Maja Lise Rønneberg Rygg ble for sin innsats for faget drama den 26. november 2010 tildelt Kongens fortjenstmedalje i sølv.

## Bibliografi

* Fra Hellas til happening, 1999 Gyldendal Norsk Forlag ISBN 9788205260207
* Frå Hellas til happening, 1999 Gyldendal Norsk Forlag ISBN 9788205263079
* Spel!, (medforfatter) 1997 Gyldendal Norsk Forlag ISBN 9788205246515
* Spill med manus: teaterproduksjon, dans, 1995 Gyldendal Norsk Forlag ISBN 9788205226876

## Referanser



## Eksterne lenker

* 
* Maja Lise Rønneberg hos Google Books
Cobaloides argus

***Cobaloides argus*** er en sommerfugl som tilhører familien smygere (Hesperiidae).  Den er den eneste arten i sin slekt.

## Utbredelse
Arten er bare kjent fra Paraguay.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Calpodini Clark, 1948  
**************** Slekten *[[Cobaloides]]* Hayward, 1938
***************** *Cobaloides argus* Hayward, 1938

## Kilder
* Brower, A.V.Z. & Warren, A. (2007) *Cobaloides* på *Tree of life* http://tolweb.org/Cobaloides_argus/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Cobaloides* sp. http://www.butterfliesofamerica.com/L/t/Cobaloides_a.htm
Volkswagenwerk

**Volkswagenwerk** er den største fabrikken til Volkswagen AG, plassert i Wolfsburg. Fabrikken ble bygget på 1930-tallet på ordre fra Adolf Hitler. 
Under Andre verdenskrig ble fabrikken benyttet til produksjon av militære produkter, blant annet terrengkjøretøyet Kübelwagen, amfibiekjøretøyet Schwimmwagen. 

## Nåtid
I dag brukes fabrikken til produksjon av bilmodellene VW Golf, VW Passat, VW Touran med flere.

Det er også bygd opp en park med paviljonger for alle bilmerkene Volkswagen-konsernet eier, dette heter Autostadt.

## Eksterne lenker
*
QBittorrent

**qBittorrent** er en åpen og fri (også gratis) BitTorrent-klient skrevet med Qt4. qBittorrent sikter etter å være lite ressurskrevende, men samtidig visuelt attraktivt og intuitivt. Programmet ønsker å være et åpen og fritt alternativ til μTorrent med støtte for flere operativsystem.

Brukerrettighetene er definert av GNU General Public License.

## Se også
* Fri programvare
* Fri programvare til Windows
* Fri programvare til Mac OS X

## Referanser


## Eksterne lenker
* 
*
Astrid av Vendland

**Astrid av Vendland**, mytisk prinsesse i vendernes rike i Vendland på slutten av 900-tallet. Ifølge Snorre Sturlason var hun datter av kong Burislav og søster av Geira og Gunhild (også benevnt som *Świętosława av [[Polen]]*). 

Opphavet til Astrid er omdiskutert, fordi Snorres opplysninger ikke stemmer overens med andre kronologier om herskerne i området. En ubekreftet hypotese hevder at Snorre har referert feil, og at Astrid og Burislav var søsken. De kan dermed begge ha vært barn av kong Mieszko I av Polen. I så fall het Astrids mor Dobrawa av Bøhmen. Burislav kan etter denne hypotesen ha vært identisk med Boleslaw I av Polen som ble konge eller hertug i Polen etter sin fars død i 992. Astrid er også myteomspunnet gjennom sitt giftermål med jomsvikingenes høvding Sigvalde jarl. Jomsvikingene hadde sitt hovedsete i Jomsborg

Astrids yngre søster Geira (ca 965 – ca 985) ble i 982 gift med den norske Olav Tryggvason som senere ble norsk konge. Søsteren Gunhild ble gift med den danske kong Svein Tjugeskjegg. Det er uklart om Gunhild også var identisk med dronning Sigrid Storråde som beskrives hos Snorre og som oppgis som mor til kong Knut den mektige. Kilder oppgir også at Gunhild senere ble gift med den svenske kong Erik Seiersæl.

## Referanser
Keilhaubreen

**Keilhaubreen** er en 2 km lang og 2 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten bre som starter ved kanten av den store Sørkappfonna, og derfra renner nedover mot havet med en stor frontmorene. Den er blant de aller sørligste på Spitsbergen, og er en innlandsbre uten noen utløper til hav. Den skyver derimot foran seg en stor, vifteformet morene som ligger på barmark og når ut til havet i vifteform. 
 

Keilhaubreen er en slags lavereliggende fortsettelse av Sørkappfonna, Toppfonna og Svartkuvbreen, ved at disse brenes ismasser fortsetter sørøstover mot havet gjennom Keilhaubreen.

Breen er oppkalt etter den norske geologen Baltazar Mathias Keilhau (1797–1858), som utforsket dette områdets geologi.

## Referanser
Giovanni Goria

**Giovanni Giuseppe Goria** (født 30. juli 1943 i Asti; død 21. mai 1994 samme sted) var en italiensk politiker for kristeligdemokratene. Han var fra juli 1987 til mars 1988 regjeringssjef i Italia. Han måtte tre tilbake da parlamentet ikke ville godkjenne budsjettet. Han hadde tidligere søkt avskjed to ganger, da hans fempartikoalisjon truet med å sprekke. President Cossiga hadde imidlertid avslått hans avskjedssøknad.
Senere var han landbruksminister under Giulio Andreotti og finansminister under Giuliano Amato, inntil hans parti ble rammet av en korrupsjonsskandale. Han døde i sin hjemby Asti før hans egen sak kunne avgjøres.

## Referanser


## Eksterne lenker
* 
*
Zodiac-morderen i populærkulturen

Zodiac-morderen var en seriemorder som begikk sine forbrytelser i California på 60- og 70-tallet. Identiteten hans er fortsatt ukjent, men hans mord, brev og kryptogrammer har inspirert flere filmer, bøker, romaner med mer.

## Filmer
* *[[Dirty Harry]]* regissert av Don Diegel. Filmen ble filmet i San Francisco og kom ut den 23. desember 1971. Denne filmen er veldig løst basert på Zodiac-saken og omhandler en morder som kaller seg selv *Scorpio*. Scorpio kaprer en buss full av barn og truer med å drepe alle disse.
* *[[The Zodiac Killer (film)]]* regissert av Tom Hanson, kom ut den 6. april 1971..
* *[[The Exorcist 3]]* kom ut i 1990 basert på William Peter Blattys roman *Legion* fra 1983. I denne er *Gemini-killer* løst basert på Zodiac-morderen.
**[[The Limbic Region]]* fra 1996.
* *Disguised Killer* fra 2000 tar utgangspunkt i mordene ved Lake Herman Road.
* *The Zodiac Killer* fra 2005.
* *[[The Zodiac (film)]]* regissert av Alexander Bulkley, kom ut i 2005.
* *Zodiac Killer* regissert av Ulli Lommel om et katt-og-mus-spill mellom den ekte Zodiac-morderen og en copycat.
* *[[Zodiac (film)|Zodiac]]* regissert av David Fincher. Den baserer seg på to av Robert Graysmiths bøker og inkluderer skuespillere som Jake Gyllenhaal, Robert Downey jr. og Mark Ruffalo.

## Dokumentarer
* *Case Reopnened: The Zodiac with Lawrence Block* fra 1999. Dokumentaren ga en oversikt over saken og inkluderer også intervjuer med Robert Graysmith og Tom Voigt.
* Den amerikanske TV-serien *Ultimate 10* fra 1999.
* *Perfect Crimes?* fra 1999.
* *Cold Case Files* fra 1999, episode 51 (ekstern youtube-lenke her.)
* *America's Most Wanted* hadde en full reportasje om Zodiac-morderen den 25. februar 2007.

## Referanser
Pyramiden kullkraftverk

**Pyramiden kullkraftverk** var et kullkraftverk etablert i 1968, i havneområdet øst i tettstedet Pyramiden ved Petuniabukta på Svalbard. Eier og operatør var Trust Arktikugol. Effekten var på 5 MW. Anlegget brukte lokalt kull fra Pyramiden-formasjonen i hele driftsperioden og betjente de inntil 1&nbsp;200 innbyggerne i samfunnet. Kraftverket ble innstilt samtidig med at kulldriften og tettstedet ble nedlagt i 1998.

Trust Arktikugol opprettet kullkraftverk i Pyramiden i 1968, og et 7,5 MW kraftverk i Barentsburg i 1974. Bare Barentsburg-verket er nå i drift blant de russiske kraftverkene, ved siden av kraftverket i Longyearbyen.

## Se også
*Barentsburg kullkraftverk
*Longyear Energiverk

## Referanser
Skipshelleren

**Skipshelleren** er en heller på Straume i Vaksdal kommune. 

Avstanden fra innerst i helleren til åpen himmel (dråpefallet) er om lag 15 meter på det lengste. Takhøyden er mer imponerende, hele 30 meter.

Navnet skal ha sammenheng med at helleren i tidligere tider ble brukt som opplagssted for båter om vinteren. Helleren ligger på sørsida av den strie tidevannsstrømmen Øvre Bolstadstraumen, som binder sammen fjordarmene Bolstadfjorden og Vikafjorden.

De første arkeologiske utgravingene i Skipshelleren skjedde i 1930–1931. Utgravingene var resultat av at lokale folk hadde sendt inn funn fra området rundt Skipshelleren som de mente måtte være av interesse for universitetet. Under utgravingane fant man rundt 175 000 bein og beinfragmenter av dyr. Av disse var en liten prosent fra fugl, noe meir fra fisk, men mesteparten var fra pattedyr. Selv om man fant en del redskaper av stein og flint, virker det som at horn og bein var det viktigste redskapsmaterialet for steinalderfolket.

Kulturlagene er opptil 1,7 meter tykke og avspeiler sju bosetningssekvenser, de eldste fra eldre steinalder, så yngre steinalder, bronsealder og jernalder, dvs. fra 5200 år f.Kr. til 1000 e.Kr.

## Referanser




## Eksterne lenker
*  Skipshelleren ved Straume - Reiseveska
* 
*  Skipshelleren, Vaksdal Kommunehttp://www.skipshelleren.no/
Horda Tidend

***Horda Tidend***, startet som ***Vossingen***, var en dagsavis utgitt i Voss fra 1925 til 1989. Avisen kom første gang ut 1. september 1925 som *Vossingen*, men skiftet navn til *Horda Tidend* i april 1929, og ble samtidig offisielt partiorgan for Senterpartiet for Voss og Hardanger.

Avisen konkurrerte først og fremst med den bergensbaserte *[[Bondebladet (avis)|Bondebladet]]*, en avis som gikk inn i 1935. Utgivelsen av *Horda Tidend* stanset under den tyske okkupasjonen, og etter krigen kom ikke avisen i gang igjen før i april 1949.

Johs K. Ringheim var redaktør for avisen fra 1949 til 1981, hvoretter det kom fem forskjellige redaktører de neste åtte årene. Avisen var lenge den nest største avisen i Voss etter *[[Hordaland (avis)|Hordaland]]*, og prøvde å overleve ved å forlate fullformatet og bli politisk uavhengig. Fornyelsen førte til et lite oppsving i opplagstall, med en topp på 2413 utgaver i 1987, men 6. januar 1989 ble avisen til slutt lagt ned.

## Referanser
Museo de Antropología de Xalapa

**Museo de Antropología de Xalapa** (forkorta **MAX**) er et antropologisk museum i Xalapa i den meksikanske delstaten Veracruz. Det tilhører Universidad Veracruzana, og har landets nest største samling av førkolumbiske artefakter, med om lag 25&nbsp;000 gjenstander, etter Museo Nacional de Antrolopología i Mexico by.

Museo de Antropologia de Xalapa er inndelt i fire avdelinger: en som er via til olmekerne, en til huastekerne, en til totonakerne og en som brukes til midlertidige utstillinger. Museet er særlig kjent for de olmekiske kjempehodene.

Museet ble oppretta i 1937, ble overtatt av Universidad Veracruzana i 1945 og fikk sitt nåværende navn i 1951. Museumsbygninga har et areal på 9&nbsp;000 m², og har også en stor hage.

## Eksterne lenker
*
Totonakere

**Totonakerne** er et mesoamerikansk folkeslag ved golfkysten og de nærliggende fjellområdene i Mexico. De bygde sannsynligvis byen El Tajín, og overtok også Teotihuacán, som de selv hevder å ha bygd. Fram til midten av 1900-tallet var de verdens ledende produsenter av vanilje. Totonakerne holder i dag til i delstatene Veracruz, Puebla og Hidalgo. De er blant annet kjent for den spektakulære seremonielle dansen Danza de los Voladores, hvor fire menn henger etter beina i et tau fra en påle.

Totonakernes språk er totonakisk, som snakkes av rundt 290&nbsp;000 mennesker. 

## Eksterne lenker
*
Bondebladet (avis)

***Bondebladet*** var en avis utgitt i Voss og Bergen fra 1914 til 1935. Avisen var et organ for bønder på landsmål.

Første utgave kom ut i Voss 4. mars 1914 med undertittelen «Blad for jordbruk og bondesamskipnad». I juni 1915 gikk *Vestlandsbonden* inn i *Bondebladet*. Avisen kom først ut ukentlig, men i 1919 ble tilbudet utvidet til tre utgivelser i uken. I 1922 ble avisen dagsavis, og hovedkontoret ble flyttet fra Voss til Bergen. Samtidig ble avisen partiavis for det nystartede Senterpartiet og dekningsområdet utvidet til hele Vestlandet. Avisen fikk etterhvert problemer  med å leve opp til den ambisiøse satsningen, og gikk inn 6. desember 1935.

## Referanser
Bondebladet

**Bondebladet** kan vise til
* Bondebladet (tidsskrift), ukentlig tidsskrift utgitt av Tun Media for Norges bondelag.
* Bondebladet (avis), avis utgitt i Voss og Bergen fra 1914 til 1935.
Eremitasjen Amsterdam

**Eremitasjen Amsterdam** (nederlandsk: *Hermitage aan de Amstel*), som ligger ved elven Amstel i Amsterdam, Nederland, er et kunstmuseum som er en filial av det russiske kunstmuseet Eremitasjen i St. Petersburg.

Eremitasjen Amsterdam har vist mindre utstillinger i en sidebygning siden 2004, det fullstendige museet ble innviet 20. juni 2009 av dronning Beatrix og Russlands president Medvedev.

## Eksterne lenker
*
Makit

**Makit** (kinesisk: 麦盖提县; pinyin: *Màigàití Xiàn*; uigursk: مەكىت ناھىيىسى / *Mekit Nahiyisi*) er et fylke i prefekturet Kashgar i den autonome region Xinjiang i Folkerepublikken Kina. 

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Karen Fladset

**Karen Fladset** (født 1944) er en norsk skoleleder og tidligere håndballspiller og håndballtrener. For håndballaget IL Vestar ble hun norgesmester både som spiller og trener. Selv ble hun toppskårer i toppserien hele fire ganger. Som trener ledet hun det norske landslaget i to år fra 1982 til 1984. Hun var også aktiv friidrettsutøver med tre titler fra NM i diskoskast, 1962, 1966 og 1967. Fladset arbeider som leder for idrettstilbudet til Lambertseter videregående skole i Oslo. 

Hun har også representert klubbene Olymp og Molde håndballklubb. 

I 1986 tok hun over treneransvaret for Nordstrand IF.

## Medaljer i norske mesterskap

## Referanser




## Litteratur
*
Kvass

**Kvass** (kvensk: **', [[russisk]]: **', litauisk: **) er en drikke som lages av mørkt brød som får gjære. Drikken er populær i Russland, Belarus, Ukraina, Baltikum og Polen, og kjent også i Sentral-Asia.

Kvass tilberedes gjerne ved å blande malt og rugmel, alternativt gammelt rugbrød og sukker, godt dynket i vann, og la det stå å gjære på et passe varmt sted. Det vil danne seg melkesyre som gir væsken en syrlig smak. Samtidig dannes små mengder etanol og kullsyre.

Kvass har tidligere blitt brygget i Troms og Finnmark. Det har også blitt brygget i Sverige.

## Referanser


## Eksterne lenker
*
Musée du quai Branly

**Musée du quai Branly** er et etnografisk museum i Paris som åpnet i juni 2006. Arkitekt er Jean Nouvel. Museet ligger i 7. arrondissement, i nærheten av Eiffeltårnet.

**Musée du quai Branly Jacques Chirac** – i det daglige omtalt som **Quai Branly** – er et antropologisk museum i den franske hovedstaden Paris.

## Navnet
Museet ligger ved bredden av Seinen, på stedet som kalles quai Branly. Dette stedsnavnet inngår i museets navn.

Museet bærer også tidligere president Jacques Chiracs navn. Det ble bygget i henhold til den franske tradisjonen om at republikkens presidenter kan velge seg ut et allmennyttig formål – typisk en ny institusjon som skal bygges – som skal bære deres navn. Tilsvarende finnes det en avdeling av det franske nasjonalbiblioteket som er oppkalt etter president François Mitterand.
## Litteratur
* 
* 
* Jolly, Margaret. "Becoming a 'new' museum? Contesting oceanic visions at Musee du Quai Branly." *The Contemporary Pacific* 23#1 (2011), p. 108+. online
* 
* 

## Referanser


## Eksterne lenker
* 
* Virtual Collection of Masterpieces (VCM)
* Patrick Blanc hos designlines.de
Molde Olymp

**Molde Olymp** er et idrettslag for friidrett i Molde. Klubben ble etablert som *Idrettslaget Molde-Olymp* i 1971 etter en sammenslåing av klubbene *Sportsklubben Olymp* og *Molde friidrettslag*. Klubbens styre vedtok i 2012 å forenkle navnet til Molde Olymp. Klubbens hjemmebane ble Molde stadion etter at Molde Fotballklubb flyttet til Aker stadion.

Blant klubbens kjente utøvere er Otto Berg som vant sølv i lengdehopp under EM i friidrett 1934, to ganger kongepokalvinner Oddrun Hokland, langdistanseløperen Hilde Hovdenak og håndballspilleren Karen Fladset. I nyere tid er sprinterne Simon Rønsholm Sandvik og Sondre Nyvold Lid blant de mer meritterte.

## Eksterne lenker
* Klubbens hjemmesider
Fantan Mojah

**Fantan Mojah** (født **Owen Moncrieffe** 5. august 1975) er en jamaicansk reggae-artist.

## Biografi
Owen Moncrieffe, kjent under artistnavnet Fantan Mojah, ble født i Saint Elizabeth Parish, Jamaica. For å tilegne seg erfaring tok han seg jobb hos reisende DJ-grupper, og fremførte musikken sin mens det var lydsjekker. Han gikk først under artistnavnet **Mad Killer**, som en hyllest til en av favorittartistene hans, Bounty Killer. Etter at han ble eksponert for Rastafari-bevegelsen fikk musikken hans en mer positiv tone, og han ble oppmuntret av Capleton til å ta i bruk artistnavnet Fantan Mojah.

## Diskografi
* *[[Hail the King]]* - 2005
* *[[Stronger_(Fantan_Mojah_album)|Stronger]]* - 2008

## Eksterne lenker
* 
*
Blut und Zelluloid

***Blut und Zelloid*** (*Blod og Celluloid*) er en roman av den tyske forfatteren Heinrich Eduard Jacob. Den kom ut i 1929. Romanen beskriver den italienske fascismen og den virkning hetsende propaganda innenfor filmen hadde på samfunnet, noe som kort tid senere fikk katastrofale konsekvenser i det tredje rike. Med språklig eleganse og i et forrykende tempo, beskriver forfatteren de faremomentene som de nye massemediene representerer i hendene på politiske manipulatorer.

I det tredje rike havnet Jacob i 1933 på listen over forbudte forfatter og samme år ble romanen en av nasjonalsosialismens brente bøker. Romanen utkom første gang på nytt i 1986.

## Utgivelser
*
Stronger (Fantan Mojah-album)

***Stronger*** er det andre albumet til reggae-artisten Fantan Mojah. Det inneholder singelen «Stronger», så vel som samarbeid med Ninja Ford og Zareb.

## Sporliste
# Intro
# Stronger
# Jah Jah You Are The One feat. Ninja Ford
# Dun Dem
# Can't Frame I (judgement time riddim, Bost & Bim / Special delivery music)
# Stay Positive
# So Many Problems
# No Ordinary Herb
# Jah Time
# How Can I Be Ungrateful feat. Zareb
# Most High Jah
# No Mercy feat. Zareb
# Tell Lie Pon Rasta
# Fight To Survive
# Where Is Love
# You Can Make It feat. Ninja Ford
Hail the King

***Hail the King*** er debutalbumet til den jamaicanske reggae-artisten Fantan Mojah. Det inneholder blant annet singelen «Hail the King» og et samarbeid med Jah Cure under tittelen «Nuh Build Great Man».

## Sporliste
# Hail The King
# Feel The Pain
# Nuh Build Great Man - (with Jah Cure)
# Corruption
# Hungry
# Thanks & Praise
# Love Grows
# She Makes Me Feel So Nice
# Rastafari Is The Ruler - (with Mr. Flash)
# Uplift Yourself - (with First Born)
# Search
# Hail The King - (remix)
# Don't Bow Out
# Murderer
# Kings Of Kings
# Corruption - (remix)
# Authentic Love - (with Mr. Flash)
# Will I See You Again

## Eksterne lenker
*
Falga (sommerfugl)

* se systematisk inndeling

***Falga*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), spinkle smygere. Vingene er mørkbrune, vanligvis med store, gulhvite flekker.
På undersiden har forvingen gjerne hvit eller gulhvit spiss, bakvingen er helt hvit eller gul bortsett fra at vingefrynsene kan være brune.

## Utbredelse
Slekten er utbredt i den vestlige delen av Mellom- og Sør-Amerika, fra Honduras i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Anthoptini Warren, 2009  
**************** Slekten *Falga* Mabille, 1898
***************** *[[Falga farina]]* Evans, 1955
***************** *[[Falga jeconia]]* (Butler, 1870)
***************** *[[Falga sciras]]* Godman, 1901
***************** *[[Falga theoclea]]* (Hewitson, 1870)

## Kilder
* Brower, A.V.Z. & Warren, A. (2007) *Falga* på *Tree of life* http://tolweb.org/Falga/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Falga* spp. http://www.butterfliesofamerica.com/L/t/Falga_a.htm
Annica Dahlström

**Annica Dahlström** (født 1941) er en svensk lege og professor emerita i histologi og nevrobiologi ved Avdelningen för medicinsk kemi ved Göteborgs universitet.

Dahlström har særlig forsket på hvordan nerveceller lagrer og transporterer signalemner, men hun har også forsket innen mange andre forskningsområder og har totalt publisert mer 340 vitenskapelige artikler. Hun disputerte som 25-åring og ble da Sveriges yngste lege med doktorgrad. Hun var professor i histologi ved Sahlgrenska akademin fra 1983 til 2008.

Dahlström har i bøker og svenske medier debattert forholdet mellom kjønn og hjernefunksjon. Hun har kritisert kjønnsforskningen og samfunnsvitenskap generelt for ikke å ta hensyn til biologiske faktorer når det gjelder forskjeller mellom kjønn.

I 2007 utgav hun boken *Könet sitter i hjärnan*, som hun beskrev som et konsentrat av de siste 15 årenes intensive internasjonale forskning på hjernen og hvordan hjernen påvirker menneskers adferd. Boken førte til en del debatt og kritikk fra neruobiologer och kjønnsforskere.

Annica Dahlström er blant de internasjonalt mest siterte forskerne innen nevrobiologi. Hennes mest siterte artikkel, «Evidence for the existence of monoamine-containing neurons in the central nervous system», er sitert nærmere 5 000 ganger i vitenskapelig litteratur.

## Referanser
Semimetro

En **semimetro** betegner hos Ruter en bane på egen trasé og ev. i tunnel som en tunnelbane, men som trafikkeres av vanlige trikker eller bybanevogner, og som derfor kan forbindes med det ordinære sporveis- eller bybanenettet (Ruter foretrekker *metro* fremfor *T-bane* eller *tunnelbane*). På den måten kan en kjøre sporvogntog på nærmere 70&nbsp;m, noe som er upraktisk i bygatene. Dermed kan kapasiteten økes, selv om den fortsatt er lavere enn for et T-banesystem. Med 28 avganger pr. time og retning har Ruter anslått kapasiteten for T-bane, semimetro og trikk/bybane til henholdsvis 22&nbsp;400, 8960 og 4480 passasjerer pr. time og retning med dagens materiell. Samtidig kan vognene kjøres på det ordinære sporveisnettet, riktignok bare enkeltvis. Ruter har beregnet at at en semimetro fra Majorstuen til Fornebu vil koste ca. 3,5 milliarder kr, mot 4,5 mrd. for en T-bane. Kjøretiden blir lengre, men dette skyldtes hovedsakelig tre flere stopp.

*Semimetro* tilsvarer omtrent spansk *metro ligero* eller fransk "métro léger". I Nederland brukes *semimetro* om en bane som går bl.a. i tunnel under sentrum av Den Haag, og som utgjør en del av RandstadRail. Enkelte av de banesystemene som på engelsk kalles *Light rail*, *Light Rapid Transit* og *Light Railway*, f.eks. Londons Docklands Light Railway, kan sammenlignes med semimetroen i kapasitet og ytelse (det samme gjelder Norristown High Speed Line ved Philadelphia). Når alle disse betegnelsene viser til noe «lettere» enn en tunnelbane eller metro, skyldes det først og fremst at kapasiteten er noe lavere fordi togene er kortere. Københavns metro har korte tog, men betegnes vanligvis kun som «Metro». I franskspråklige land brukes av og til betegnelsen "prémétro" (premetro) om baner som forutsettes oppgradert til full metrostandard. Enkelte slike baner tillater planoverganger, som ellers gjerne unngås på T-baner. Før de vestlige forstadsbaner i Oslo ble ombygget til full T-banestandard, kunne systemet med en viss rett kalles semimetro. *Light rail* kan oversettes til lettbane, men i Norge brukes lettbane mer om sporveier i egen trasé, som oftest kalles bybane. Ordet *letbane* brukes mer i Danmark.

## Referanser


## Eksterne lenker
*
Tore Evensen

**Tore Evensen** (født 22. november 1943 i Fredrikstad) var Den norske Frimurerordens stormester fra 2012 til 2018. Evensen har tidligere vært banksjef og administrerende direktør. De siste ti årene av sin yrkeskarriere var han selvstendig bedriftsrådgiver. Han er bosatt på Hamar.

## Referanser
Ciriaco De Mita

**Luigi Ciriaco De Mita** (født 2. februar 1928 i Nusco i provinsen Avellino, død 26. mai 2022) var en italiensk politiker, opprinnelig for Democrazia Cristiana, senere for Unione di Centro (2008). Han var Italias statsminister fra 1988 til 1989.

## Utdannelse og politisk karrière

Luigi Ciraco De Mita tok juridisk embetseksamen ved Università Cattolica di Milano i 1953 og universitetslærer i privatrett samme sted fra 1954 til 1959.

De Mita var leder av Democrazia Cristiana (DC) 1982-1989 og leder av DC's landsråd (1989-1992). Han var medlem av Italias deputertkammer i periodene 1963-1994 og 1996-2008.

De Mita satt i regjeringen som industriminister i 1973, som minister for utenrikshandel i 1974, minister for søritalia 1976 og statsminister i peroden 13. april 1988 til 22. juli 1989.

Han var medlem av Europaparlamentet i periodene 1984-1988, 1999-2004 og fra 2009.

## Referanser


## Eksterne lenker
* 
*
Tom Peters

**Thomas J. «Tom» Peters** (født 7. november 1942 i Baltimore i Maryland) er en amerikansk foredragsholder, konsulent og forfatter av fagbøker om næringslivsledelse og bedriftsstrategi («management-litteratur»).

Etter en militær karriere under Vietnamkrigen og en rådgiverstilling i Nixon-administrasjonen, var han fra 1974 til 1981 konsulent i McKinsey & Company. Erfaringene herfra dannet grunnlag for hans mest kjente bok, *Derfor er de beste bedre* (originaltittel *In search of excellence*) skrevet sammen med Robert H. Waterman, Jr) i 1982. Boka handlet om hva som kjennetegnet ledelsen av verdens aller mest suksessrike selskaper. Peters sin skrivestil minner ofte om presentasjonsslides fra foredrag og eksemplifiseres rikelig med anekdoter.

## Bibliografi
* *Forbered deg på hvitsnipp-revolusjonen: 50 råd om hvordan du kan gjøre deg selv til en merkevare, gjøre alle oppgaver til prosjekter som teller, gjøre organisasjonen mer profesjonell* 2000 (originaltittel: *Reinventing work*) ISBN 82-590-2359-8
* *Tenk nytt: bare de kreative overlever* 1998 (originaltittel: *The circle of innovation*) ISBN 82-590-1907-8
* *Fase 2: De nye mulighetene!* 1994 (originaltittel: *Liberation management*) ISBN 82-590-1335-5 
* *Fase 1: Glem tradisjonene!* 1993 (originaltittel: *Liberation management*) ISBN 82-590-1294-4 
* *Kreativt kaos: bedriftens muligheter i en urolig verden* (originaltittel: *Thriving on chaos*) 1988 ISBN 82-02-11672-4
* *Suverent lederskap* sammen med Nancy Austin 1987 (originaltittel: *A passion for excellence*) ISBN 82-402-0006-0 
* *Derfor er de beste bedre* sammen med Robert H. Waterman 1984 (originaltittel: *In search of excellence*) ISBN 82-7315-240-5

## Eksterne lenker
* 
*
Robert Ballard

**Robert Ballard** er navnet til flere personer:

* Robert Ballard (musikkforlegger) (født rundt 1525/30; død i 1588) – fransk musikkforlegger
* Robert Ballard (komponist) (født rundt 1575; død etter 1650) – fransk luttenist og komponist
* Robert D. Ballard (født 1942) – amerikansk oseanograf
Voss Tidende

***Voss Tidende*** var en kortvarig avis utgitt i Voss fra 1906 til 1913.

Avisen startet som *Voss Avis* i 1906, endret navn til *Voss Tidende* i 1912, og gikk inn i 1913. Avisen var ment som en konkurrent til *[[Hordaland (avis)|Hordaland]]*, men lyktes ikke med å etablere seg.

## Referanser
RiksNytt

**RiksNytt** er en forhenværende nyhetstjeneste for det norske nærradionettet med oppstart på 1980-tallet.

Tjenesten var eid av Allergruppen og ble driftet av Radio 1. På starten av 1990-tallet hadde Radio 1 en egen nyhetsstab som laget nyheter for flere av landets nærradio-stasjoner. Nyhetene ble sendt hver time og ble solgt inn til radiostasjonene via en abonnementsløsning. På denne tiden leverte RiksNytt nyheter til 25 norske nærradio-stasjoner fra sine lokaler i Nydalen. Rent teknisk ble sendingene gjort tilgjengelige via kommunikasjonssatellitten Intelsat 5.

I 1991 ble RiksNytt slått sammen med konkurrenten Radio Nettverk. Den nye konstellasjonen fortsatte under navnet RiksNytt, og ble etterhvert den største leverandøren av nyheter til lokalradioene. Dette var en markedsposisjon som nyhetsbyrået beholdt gjennom hele 1990-tallet og langt utover på 2000-tallet. I 2006 kom imidlertid beskjeden om at RiksNytt kom til å redusere sin virksomhet. I januar 2010 ble nyhetstjenesten lagt ned. På dette tidspunktet var RiksNytt eid av NTB, som hadde kjøpt selskapet fra Edda Media i 2008. Merkenavnet ble midlertidig ført videre av andre aktører, men disse valgte også å avslutte virksomheten etter kort tid. I oktober 2010 ble nyhetsbyrået avviklet.

## Se også
* Radio Nettverk

## Referanser
Aleksej Venediktov

**Aleksej Aleksejevitsj Venediktov** (russisk: Алексей Алексеевич Венедиктов, født 18. desember 1955 i Moskva) er en russisk journalist. Han er sjefredaktør i radiokanalen Ekho Moskvy og sjef for fjernsynskanalen Ekho TV. Venediktov er kjent for sin uavhengige journalistikk, ofte i opposisjon til makthaverne. 

## Referanser


## Eksterne lenker
* 
* 
*
Rev Theory

**Rev Theory** er et amerikansk hardrock-band som startet i 2002 i North Andover i Massachusetts. Bandet har gitt ut tre studioalbum: *[[Truth Is Currency]]* (2005), *[[Light It Up (album)|Light It Up]]* (2008) og *[[Justice (Rev Theory-album)|Justice]]* (2011). Sangen «Voices» blir nå brukt av World Wrestling Entertainment-stjernen Randy Orton. Sangen «Hell Yeah» var åpningssangen til Spike-showet *[[Blue Mountain State]]*.
## Eksterne lenker
* 
*
Dale Carnegie

**Dale Breckenridge Carnegie** (født 24. november 1888, død 1. november 1955) var en amerikansk forfatter, foredragsholder og kursholder. Carnegie har hatt stor betydning for litteratursjangeren selvhjelpslitteratur, etter at han i 1936 utgav *Hvordan vinne venner - slik får du innflytelse og fremgang* som har vært en internasjonal bestselger og har kommet i nye opplag kontinuerlig siden utgivelsen. Carnegies hovedbudskap er at det er mulig å forandre andre personers adferd gjennom å endre hvordan en oppfører seg overfor dem.

## Bibliografi
* *Lev livet uten bekymringer slik holder du kreftene og humøret oppe* oversatt av Svein Johs. Ottesen (Originaltittel *How to stop worrying and start living*) 1. norske utgave 1950, ny utgivelse 2010 ISBN 978-82-92605-67-7
* *Hvordan vinne venner - slik får du innflytelse og fremgang* (originaltittel: *How to win friends and influence people*) ISBN 978-82-92605-66-0
* *Grip ordet - Lær deg kunsten å tale. Slik tar du publikum storm og begeistring.* ISBN 978-82-93154-61-7
* *Kunsten å bli uforglemmelig - slik kan du utvikle karakter og stil: Hvordan bli den alle husker og ingen vil glemme!* ISBN 978-82-9315489-1
* *Hvordan ha glede av livet og trives med jobben* (originaltittel *How to enjoy your life and your job*) ISBN 82-90491-85-9
* *Slik lærer du hurtig og lett å tale effektivt* (originaltittel: *The quick and easy way to effective speaking* ISBN 82-7369-059-8
* *Slutt å klage, begynn å leve* (originaltittel *How to stop worrying and start living*) ISBN 82-7369-056-3

## Referanser


## Eksterne lenker
* 
* 
* 
* 
* 
*
Living with Michael Jackson

***Living with Michael Jackson*** er en britisk dokumentar fra 2003 om Michael Jackson. Journalisten Martin Bashir fulgte Jackson i åtte måneder, fra mai 2002 til januar 2003, for å skape et personlig innblikk i artistens liv.

Dokumentaren inneholder et dybdeintervju med Jackson, der han blant annet forteller om oppveksten, plastiske operasjoner og pedofilianklagene.

Dokumentaren, som er 110 minutter lang, ble første gang vist på ITV 3. februar 2003.

## Referanser


## Eksterne lenker
*
Robert James Waller

**Robert James Waller** (født 1. august 1939 i Rockford i Iowa, død 10. mars 2017 i Fredericksburg i Texas) var en amerikansk forfatter, fotograf og musiker. Han er særlig kjent for bestselgeren *Broene i Madison County* (originaltittel *The Bridges of Madison County*) fra 1992.

## Referanser


## Eksterne lenker
* 
*
Robert Crais

**Robert Crais** (født 20. juni 1953 i Louisiana) er en amerikansk forfatter av dektektivromaner og TV-serier.  De mest kjente TV-seriene han bidratt til er *[[Hill Street Blues]]*, *[[Cagney & Lacey]]*, *[[Quincy, M.E.|Quincy]]*, *[[Miami Vice]]* og *[[L.A. Law]]*

## Referanser


## Eksterne lenker
* 
* 
*
James Hadley Chase

**James Hadley Chase** (født 1906 - død 1985) var en engelsk krim- og spenningsbokforfatter. Hans fødenavn var **René Lodge Brabazon Raymond**, men var også kjent under en rekke forfatterpseudonymer som **James L. Docherty**, **Raymond Marshall**, **R. Raymond**, og **Ambrose Grant**. Han regnes som en av tidenes mest fremtredende forfattere innen thrillersjangeren og over 50 av hans bøker har blitt filmatisert. 38 av hans romaner er oversatt til norsk. 

## Referanser


## Eksterne lenker
* 
* 
*
Yang Chuantang

**Yang Chuantang** (; født i mai 1954 i Yucheng i byprefekturet Dezhou i provinsen Shandong i Folkerepublikken Kina) er en kinesisk kommunistisk politiker. Han er (2012) visedirektør for Den statlige kommisjon for etniske anliggender i Kina.

Han har tidligere hatt viktige politiske og partipolitiske embeder i Qingdao (guvernør) og i Tibet (partisjef).

## Referanser


## Eksterne lenker
*  
* Biografi av Yang Chuantang, Xinhua News Agency.
David Morrell

**David Morrell** (født 24. april 1943 i Ontario) er en canadisk/amerikansk forfatter. Han er mest kjent for sin debutroman fra 1972 *Klappjakten* (originaltittel: *First blood*) om den hjemvendte vietnamkrigsveteranen John J. Rambos hevn. Morell har utgitt over 30 bøker, hvorav ni er oversatt til norsk.

## Referanser


## Eksterne lenker
* 
* 
*
Zhang Zhongliang

**Zhang Zhongliang** (kinesisk: 张仲良; født 1907 i Yao fylke i provinsen Shaanxi i Kina, død februar 1983) var en kinesisk kommunistisk politiker.

Han var guvernør og partisekretær i både provinsene Qinghai og Gansu, etter hverandre, inntil han ble avsatt fra alle sine embeder i 1962.

## Referanser
Robert Harris (forfatter)

**Robert Dennis Harris** (født 7. mars 1957 i Nottingham) er en britisk forfatter. Han er tidligere journalist og TV-reporter for BBC.

I 1986 gav han ut en boka *Selling Hitler*, hvor han undersøkte omstendighetene ved forfalskningene av Adolf Hitlers dagbøker noen år før. I 1992 utgav han sin første internasjonale bestselger, *Fedreland*, i sjangeren kontrafaktisk historie. Denne kriminalromanens handling var lagt til 1960-tallet, og var historisk korrekt fram til 1942, men spekulerte deretter om hvordan Europa ville sett ut om det nasjonalsosialistiske Tyskland hadde vunnet den andre verdenskrig. Boka ble filmatisert av HBO i 1994.

Siden 2003 har han utgitt en romanserie om senrepublikken i senantikkens Roma.

## Bibliografi
;Skjønnlitteratur
* *Fryktindeksen*, 2011 (originaltittel: *The fear index*) ISBN 978-82-02-31804-8
* *Lustrum*, 2009 ISBN 978-82-02-26588-5
* *Skyggen*, 2007 (originaltittel: *The ghost*) ISBN 978-82-02-32356-1
* *Imperium*, 2006 ISBN 978-82-02-26523-6
* *Pompeii*, 2003 ISBN 82-02-23463-8
* *[[Engelen i Arkhangelsk]]*, 1999 (originaltittel: *Archangel*) ISBN 82-02-17617-4
* *Enigma*, 1995 ISBN 82-02-16002-2
* *Fedreland*, 1992 (originaltittel: *Fatherland*) ISBN 82-02-13470-6

;Sakprosa
* *A Higher Form of Killing: Secret Story of Gas and Germ Warfare*, 1982 med Jeremy Paxman)
* *Gotcha! The Government, the Media and the Falklands Crisis*, 1983
* *The Making of Neil Kinnock*, 1984
* *Selling Hitler: Story of the Hitler Diaries*, 1986
* *Good and Faithful Servant: Unauthorized Biography of Bernard Ingham*, 1990
     
## Referanser


## Eksterne lenker
* 

* Avskrift av et intervju med Ramona Koval på *The Book Show* i ABC Radio National 13. november 2007
*
Taken 2

***Taken 2*** er en engelskspråklig fransk action-thriller fra 2012. Filmen er regissert av Olivier Megaton, medskrevet og produsert av Luc Besson, og har Liam Neeson i hovedrollen som Bryan Mills.

Filmen er en oppfølger til *[[Taken]]* (2008) og ble etterfulgt av ''Taken 3'' (2014).

## Handling
Bryan Mills (Liam Neeson), hans eks-kone Lenore (Famke Janssen) og datter Kim (Maggie Grace) har nettopp kommet over den traumatiske hendelsen i den første filmen hvor Kim ble kidnappet og Bryan måtte drepe alt i hans vei for å redde henne. Bryan bestemmer seg for å ta med seg kvinnene i sitt liv til Istanbul, hvor han skal gjøre en jobb, og samtidig jobbe med familieforholdet. Det han ikke vet er at familiene og vennene til alle dem Bryan drepte i den første filmen, ledet av hensynsløse Murad Krasniqi (Rade Serbedzija), har planlagt å hevne seg på Bryans familie, og at de har tenkt til å slå til i Istanbul. Bryan må finne en måte å redde både seg selv og de to andre - og ikke minst å forsikre seg om at det ikke skjer igjen.

## Rolleliste
* Liam Neeson i rollen som Bryan Mills
* Maggie Grace i rollen som Kim
* Famke Janssen i rollen som Lenore
* Rade Serbedzija i rollen som Murad Krasniqi
* Leland Orser i rollen som Sam
* Jon Gries i rollen som Casey
* D.B. Sweeney i rollen som Bernie
* Luke Grimes i rollen som Jamie

## Referanser


## Eksterne lenker
*
Murfreesboro (Tennessee)

**Murfreesboro** er en by i Rutherford County i delstaten Tennessee i USA. Byen er fylkessete i Rutherford County. I 2010 hadde byen et innbyggertall på 108 755, noe som gjør den til den sjette største byen i delstaten. Murfreesboro er delstatens raskest voksende storby og en av de raskest voksende i USA. Byen gikk fra å ha 44 922 innbyggere i 1990 og 68 816 innbyggere i 2000 til 108 755 innbyggere i 2010. Byen opplevde en befolkningsvekst på 123,9% på 20 år. Det delstatseide universitetet Middle Tennessee State University ligger i byen. Middle Tennessee State University er det største universitetet i Tennessee målt i antall laveregrads-studenter. I 2006 ble Murfreesboro rangert som den åttifjerde beste byen å bo i, i USA av 745 byer med en befolkning over 50 000. ''Money magazine'' stod for rangeringen.

Murfreesboro er en del av Nashville storbyområde, som inkludere tretten fylker og med et innbyggertall på 1 617 142 (2011).

## Historie
Murfreesboro ble fylkessete i Rutherford County i 1811. Den gang het byen **Cannonsburgh**, oppkalt etter politikeren Newton Cannon. Ikke lenge etter byen fikk navnet Cannonsburgh, skiftet byen navn til det nåværende navnet, Murfreesboro. Byen ble da oppkalt etter Hardy Murfree som var en helt under den amerikanske uavhengighetskrigen.

Ettersom delstaten Tennessee vokste vestover, ble det klart at delstatshovedstaden Knoxville lå for langt vekk for de som bodde i den vestre delen av delstaten. I 1818 ble Murfreesboro delstatshovedstaden i Tennessee. Murfreesboro var delstatshovedstaden i åtte år, til 1826 da ble den flyttet til Nashville, hvor den har vært siden.

Slaget ved Stones River fant sted her fra 31. desember 1862 til 2. januar 1863.

## Største arbeidsgiverne i Murfreesboro

## Referanser


## Eksterne lenker
* 
*  Innbyggertall 2010 - 2019 – United States Census Bureau
Dagbladet Sørlandet

***Dagbladet Sørlandet*** var en dagsavis utgitt i Kristiansand fra 1907 til 1990. Avisen var lenge en partiavis for Arbeiderpartiet.

Avisen kom først ut som *Sørlandets Social-Democrat*, med en prøveutgave 21. desember 1906, og første ordinære utgave 5. januar 1907, trykket hos Fædrelandsvennen. I begynnelsen kom avisen ut ukentlig, men 1. april 1909 ble avisen dagsavis. 30. april 1923 ble navnet endret til *Dagbladet Sørlandet*, etter at Komintern-eksekutiven, i et brev til Arbeiderpartiet av 1922, hadde krevd at betegnelsene «sosialdemokrat» og «demokrat» måtte fjernes fra alle partiavisers navn. Splittelsene i arbeiderbevegelsen etter første verdenskrig skapte en vanskelig situasjon for avisen, men etter at Norges Socialdemokratiske Arbeiderparti gikk inn i Arbeiderpartiet i 1927 opplevde avisen ny vekst, og den fikk distribusjon til hele Vest-Agder.

Kjente redaktører inkluderer Ole Øisang (1920–1925), Olav Scheflo (1931–1939) og Odd Lien (1956-1977). Jakob Friis var en fast bidragsyter, og Olav Brunvand var journalist i avisen fra 1934 til 1939.

Under den tyske okkupasjonen opphørte utgivelsene fra 28. januar 1941 til 8. mai 1945, men avisen tok seg opp igjen etter krigen. I 1965 hadde avisen et opplag på 8&nbsp;129 eksemplarer, men i 1986 hadde dette sunket til 5&nbsp;721 eksemplarer, og avisen opplevde store økonomiske problemer. Redaktør fra 1984 til 1986, Arne Tumyr, ble den siste redaktøren med tilknytning til Arbeiderpartiet, før avisen ble solgt til Trygve Hegnar, som beholdt avisen i to år uten å lykkes i å skape økonomisk grunnlag for fortsatt drift. Etter at en lokal gruppe investorer hadde gjort et nytt forsøk, gikk avisen til slutt inn 7. februar 1990.

## Referanser


## Eksterne lenker
* Kataloger til arkiver etter avisen Sørlandet hos Statsarkivet i Kristiansand